Încă un aviz negativ venit de la Consiliul Superior al Magistraturii. CSM respinge modificările Codurilor Penale propuse în Parlament. Avizul negativ este doar o luare de poziție pentru că nimeni nu a mai solicitat un astfel de aviz.

Consiliul Superior al Magistraturii va da publicității un punct de vedere cu privire la amendamentele pentru Codul Penal și Codul de procedură Penală discutate în aceste zile în Parlament, deși parlamentarii care lucrează la acest proiect de lege nu au cerut aviz din partea CSM. Acest lucru ar fi trebuit făcut, întrucât este vorba de modificări cu impact asupra activității magistraților.

Consiliul i-a informat însă în această dimineață pe colegi că Florin Iordache a transmis luni că, din păcate, CSM nu mai are posibilitatea de a transmite amendamente deoarece s-a încheiat perioada pentru acest lucru.

Foto: Inquam Photos / George Călin